DIVERTICULOZA COLONICA Diverticulii colonici sunt pungi de dimensiuni variabile, formate prin hernieri sau protruzii sacciforme in afara lumenului a mucoasei colonice Exista doua tipuri de diverticuli: adevarati (congenitali), ce implica toate straturile peretelui colonic normal, de obicei fiind unici, localizati pe cec sau pe colonul ascendent; falsi (dobanditi), rezultati prin hernierea mucoasei printre fibrele musculare ale peretelui intestinal Diverticulita se refera la inflamatia diverticulului Etiopatogenie - locul de formare a diverticulilor falsi este reprezentat de punctele slabe ale peretelui intestinal, respectiv locul unde vasele perforante strabat stratul circular muscular, cel mai frecvent la nivelul celor doua arii dintre tenia mezostenica si cea antimezostenica Boala diverticulara este mai frecventa in tarile dezvoltate, dieta occidentala avand un continut mai scazut de fibre vegetale, acestea gasindu-se in produse alimentare nerafinate (faina integrala, trestie de zahar), dar se pierd in procesul de obtinere a fainei albe sau a zaharului rafinat Fibrele nu sunt absorbite in lumenul intestinal, atrag apa si bolul fecal devine mai voluminos si de consistenta scazuta, facilitandu-se propulsia sa prin lumen Presiunea intraluminala colonica este direct proportionala cu tensiunea musculaturii si invers proportionala cu raza segmentului colic Lipsa rezidurilor celulozice duce la scaderea diametrului lumenului si la cresterea tonusului musculaturii colonice Succesiunea etapelor in producerea diverticulului dobandit este: un bol fecal de volum redus necesita pentru evacuare cresterea presiunii intrasegmentare; cresterea presiunii determina hipertrofia musculaturii colonice; hipertrofia muscularei si alterarea structurii colagenice se asociaza cu un perete colonic noncompliant cu producerea de diverticuli Materiile fecale ajunse in pungile diverticulare nu pot fi evacuate, din lipsa muscularei proprii, formandu-se fecaliti, ce determina, prin actiune mecanica directa, aparitia ulceratiilor mucoasei si inflamatia diverticulara Poate avea loc ruperea peretelui diverticulului cu aparitia de peritonite localizate sau generalizate Morfopatologie - la nivelul seroasei diverticulii apar ca proeminente piriforme, sesile sau pediculate Pe suprafata mucoasei se observa orificiul de comunicare Epidemiologie - Prevalenta bolii a crescut marcat in timp, actual fiind de 35-50% Incidenta - se intalneste predominant la femei, fiind mai frecventa dupa 60 de ani Forme clinice - Diverticuloza colonica - adesea asimptomatica, uneori durere abdominala difuza, constipatie, meteorism, greata Diverticulita - dureri abdominale moderate in FIS, tulburari de tranzit cu accentuarea unei constipatii sau false diarei cu mucozitati, febra, tahicardie, semne de iritatie peritoneala, distensie abdominala, diminuarea zgomotelor intestinale, uneori palparea unei mase tumorale In amonte de tumora se poate simti colonul descendent sensibil si rigid (coarda colica) Proximitatea cu vezica urinara poate genera inflamatie perivezicala, cu polakiurie si disurie Hemoragia diverticulara - 30-50% din HDI Cele mai multe hemoragii diverticulare provin din diverticulii colonului drept De obicei este precedata de o simptomatologie frusta de diverticulita Se manifesta sub forma de rectoragii abundente cu sange rosu sau sub forma unor scaune melenice, cand cantitatea de sange a fost mai mica Are un caracter repetitiv, cu intervale intre 2 zile si 4 luni Diverticulita complicata apare consecutiv diverticulitelor acute si subacute si include: 1 Abcesul - rezulta din limitarea unei perforatii diverticulare Se poate dezvolta la nivelul mezenterului, pelvisului sau retroperitoneului Abcesul pelvic se poate extinde, culminand cu un abces perineal sau scrotal Colectiile retroperitoneale pot migra in canalul inghinal, prezentandu-se ca un abces de psoas sau in musculatura lombara, ca abces de flanc Clinic - tahicardie, febra oscilanta, palparea masei tumorale 2 Peritonita - urmare a unei perforatii in 2 timpi secundara ruperii unui abces pericolic sau unei perforatii libere a unui diverticul, ce poate duce la peritonita purulenta sau fecaloida Perforatia in peritoneul liber are tabloul unei peritonite generalizate hiperseptice Perforatia in 2 timpi se manifesta prin prezenta unei pseudotumori inflamatorii, care devine fluctuenta, dupa care apar semnele unei peritonite generalizate, hipertoxice 3 Fistula - consecinta a deschiderii unui abces preexistent intr-un organ invecinat sau la exterior Poate fistuliza extern - indirect - prin organe invecinate (vagin, uter, vezica) sau direct - fistula colo-cutanata Fistulele interne colo-enterice sau colo-colonice se manifesta prin debaclu diareic cu puroi Fistula colo-vezicala produce pneumaturie si fecalurie Fistula colo-ureterala este rara, ducand la infectie urinara grava Fistula colo-vaginala produce eliminarea de fecale prin vagin 4 Strictura colonica - reprezinta o zona limitata a colonului afectata de procese recurente de diverticulita stenozanta, ca urmare a vindecarii prin fibroza Poate fi asimptomatica sau poate cauza obstructii intestinale de diferite grade Clinic - semne de ocluzie joasa febrila: tumora de tip inflamator in FIS, meteorism abdominal, oprirea tranzitului intestinal, in final varsaturi Radiologic apar imagini de "cotor de mar" Colonoscopia confirma pastrarea integritatii mucoasei in regiunea diverticulului Biopsia si periajul citologic confirma natura benigna Diagnosticul diferential - La rece: carcinom de colon descendent, boala Crohn si colon iritabil, RCUH, obstructii de intestin secundare aderentelor In urgenta: boli inflamatorii pelvine, apendicite, chist ovarian torsionat, puseu de boala Crohn, IEM Cancerul colonic - asemanari: apar la aceleasi varste, localizare predominant sigmoidiana, pot coexista Irigografia transeaza diagnosticul - radiologic aspectul de "cotor de mar" este patognomonic pentru cancerul colonic In cazuri neconcludente se recomanda colonoscopie Boala Crohn - radiologic: lungimea segmentului afectat in diverticulita este de 5-6 cm, iar in boala Crohn este peste 10 cm Fisurile transversale sunt prezente in boala Crohn si absente in diverticulita Colita ischemica - localizata la nivelul unghiului splenic RCUH - se prezinta sub forma unei rectoragii de cauza neprecizata Diagnosticul diferential este stabilit de rectosigmoidoscopie Apendicita acuta - apare la tineri, diagnosticul se impune cand durerea este localizata in FID Boli inflamatorii pelvine - salpingita acuta apare la tinere, iar simptomele intestinale sunt absente Diagnosticul - Laborator: hemoleucograma completa (anemie, leucocitoza, electroforeza), sumar de urina (de rutina la toti pacientii cu dureri abdominale joase), urocultura (cu germeni cu habitat intestinal este patognomonica pentru fistula enterovezicala) Radiografia abdominala simpla: arata prezenta gazelor in lumenul colonului din FIS sau nivele lichidiene in ansele de intestin subtire adiacente zonei de inflamatie Poate exista o distensie a colonului proximal de segmentul afectat Arata pneumoperitoneu la pacientii cu perforatie colonica Irigografia cu dublu contrast: a fost metoda de electie in diagnosticul diverticulozei In stadiul prediverticular se poate observa disparitia haustrelor colonului stang, precum si o fina spiculatie a sigmei Semne radiologice sugestive pentru diverticulita: lumen ingustat, defecte de umplere, contractii neuniforme ale haustrelor, aspect de roata dintata Trebuie evitata in timpul acutizarii, deoarece poate precipita o exacerbare a afectiunii sau chiar perforatia colonului Prezenta abcesului pericolic poate fi sugerata de lipsa locala de SDC si de amprentarea peretelui colonic Colonoscopia: poate arata orificiile de patrundere in diverticul, gradul de atrofiere a mucoasei colonice si permite efectuarea biopsiilor Este dificil de practicat in situatia sangerarilor active masive, vizualizarea fiind deficitara Irigografia cu contrast unic cu lichid hidrosolubil (Gastrografin): indicata cand se suspecteaza complicatii Poate demonstra ocluzia mecanica intestinala, poate confirma diagnosticul in suspiciunea de diverticulita si este indicata in orice situatie de perforatie colonica Avantajul major il constituie posibilitatea vizualizarii perforatiei fara riscul aparitiei peritonitei, ca in cazul bariului Alte proceduri cu SDC: fistulografia (evidentiaza traiectul unei fistule cutanate), cistografia si cistoscopia (diagnosticul fistulelor colo-vezicale) si pielografia ascendenta (in caz de fistula colo-ureterala) CT - pentru identificarea si localizarea colectiilor intraabdominale Sensibilitatea CT creste prin administrarea orala sau rectala a SDC Ultrasonografia: poate confirma prezenta tumorilor diverticulare si poate stabili consistenta tumorii (solida sau chistica) Proctoscopia: poate exclude rectul ca sursa de sangerare Scintigrafia radioizotopica: se realizeaza cu coloid sulfuric sau hematii marcate cu 99mTc Hematiile marcate au un timp de injumatatire mai lung si pot fi folosite in evaluarea unei sangerari intermitente sau in scanari repetate Poate detecta o rata a sangerarii de sub 0,1 ml/min Arteriografia selectiva mezenterica: poate detecta o rata a sangerarii de peste 0,5 ml/min, fiind mai putin sensibila si identificand sursa de sangerare in doar 50% din cazuri Tratament - Diverticuloza colonica necomplicata - Tratament conservator - suplimentarea dietei cu fibre vegetale (painea integrala, taratele) si consum adecvat de lichide, duce la marirea volumului bolului fecal; evitarea constipatiei prin laxative de volum (Normocol, Fybogel, Galcorin); medicatia simptomatica cu agenti antimuscarinici (Propanthelina bromat) si antispastice (Mebeverina hidrocolica) Diverticulita acuta - Tratament medicamentos: interzicerea alimentatiei orale, perfuzii intravenoase, antibiotice cu spectru larg parenteral, aspiratie NG, observatie clinica repetata Antibioticele trebuie sa acopere flora colonica, cea mai uzuala asociere fiind cefalosporine de prima si a doua generatie cu Metronidazol Majoritatea pacientilor raspund favorabil la acest tratament, iar observatia clinica repetata identifica aparitia complicatiilor (peritonita generalizata si abces) Aproximativ 30% din pacienti nu raspund la tratament medicamentos si necesita interventie chirurgicala de urgenta Tratament chirurgical electiv - se tine cont de doua premise: interventia chirurgicala in plin puseu acut creste rata mortalitatii; la 40% din pacientii la care se intervine in urgenta fara o pregatire adecvata se practica o colostomie definitiva Indicatiile chirurgiei elective: pacientii care au iesit din puseu acut, dar cu risc crescut de aparitie a altuia; complicatii cronice diverticulare; fistule colo-vaginale si colo-vezicale; cand nu se poate exclude existenta unui cancer colonic; stricturi simptomatice de colon; doua episoade de diverticulita la pacient peste 50 ani; episode unic de diverticulita la pacient sub 50 de ani sau imunodeprimat; episod unic de diverticulita cu abces sau perforatie tratate conservator Proceduri chirurgicale - Pregatirea preoperatorie: implica scaderea in greutate a pacientului; tratarea bolilor asociate (hernia hiatala, litiaza veziculara, diabet); pregatire adecvata intestinala (Picolax) cu o zi inaintea operatiei; profilaxie antibiotica la inducerea anesteziei; prevenirea pacientilor despre posibilitatea efectuarii unei colostomii Proceduri chirurgicale - incizie pubo-ombilicala, prelungita superior pentru a mobiliza unghiul splenic Se recomanda visceroliza aderentelor, daca acestea exista, inaintea efectuarii colectomiei sigmoidiene sau hemicolectomiei stangi Colonul se sectioneaza distal la nivelul rectului, iar proximal nivelul sectiunii este controversat In general este justificata efectuarea unei colectomii segmentare cu colorecto-anastomoza intr-un timp, asociat cu drenaj pelvic adecvat Cand interventia se executa in faza acuta a bolii este recomandat sa fie practicata in doi timpi, primul fiind reprezentat de o colonostomie in amonte, urmata de rezectie la rece a zonei bolnave Tratamentul fistulelor - la pacientii cu fistule colo-vezicale, dupa pregatirea preoperatorie adecvata a intestinului, se practica rezectie segmentara electiva a colonului, sutura primara vezicala si anastomoza primara a colonului Cand riscul operator este crescut se executa initial o colostomie in amonte de leziune Complicatii potentiale ale interventiei sunt: dehiscenta anastomozei, sepsisul pelvic, ileusul, obstructia mecanica a intestinului subtire, ruperea splinei, probleme cardio-respiratorii generale, infectia plagii Chirurgia in urgenta - se recomanda abtinerea de la orice interventie in absenta perforatiei Indicatii: peritonita fecaloida sau purulenta, abcesul pelvic sau intraabdominal, hemoragia fara raspuns la tratamentul medicamentos, ocluzia intestinala Tratamentul peritonitei - intestinul afectat trebuie rezecat si apoi se exteriorizeaza doar capatul proximal (Hartmann) sau ambele capete (bicolostomie) Nu se admite realizarea unei anastomoze primare Rezectiei ii este asociata o toaleta peritoneala meticuloasa si drenaj cu tuburi de dren situate paracolic stang si pelvic In prezenta peritonitei generalizate purulente, operatia cea mai sigura este Hartmann, cu posibilitatea refacerii ulterioare a continuitatii intestinale Tratamentul abcesului - drenajul se face prin rectotomie sau abord direct Aspiratia percutana poate fi practicata sub ghidaj direct CT sau ecografic Riscurile drenajului percutan sunt lezarea directa a viscerelor sau crearea unei fistule stercorale Drenajul chirurgical clasic este necesar pentru abcesele inaccesibile, multiple Procedeul cel mai sigur este operatia Hartmann Fistulele largi, la pacientii cu sepsis nerespondent la tratament medicamentos cu antibiotice, necesita interventie in doi timpi, initial stomie, urmata la 2-3 luni de colectomie, sutura fistulei si restaurarea continuitatii intestinale Tratamentul in hemoragie - dupa reechilibrarea volemica si corectarea deficientelor de coagulare, la 80% din pacientii cu HDI, sangerarea inceteaza spontan La 15% din cazuri este necesara interventia chirurgicala de urgenta La pacientii cu localizare nespecifica rata decesului este de 30%-50% Angiografia viscerala este indicata daca sangerarea continua in ciuda transfuziei a 6 unitati de sange, ea permitand localizarea sursei sangerarii si micsorarea sau chiar incetarea sangerarii prin embolizarea selectiva sau injectarea de vasopresina intraarterial Injectarea intraarteriala selectiva de vasopresina controleaza sangerarea in 90% din cazuri Contraindicatia interventiei este data de alergii sau ischemie miocardica Terapia de embolizare cu gelatina absorbabila sau cheaguri de sange autologe este controversata, fiind asociata cu o rata de 13% a infarctizarii postembolice a colonului Indicatiile pentru interventia chirurgicala in urgenta includ persistenta instabilitatii hemodinamice, necesitatea transfuzarii masive si hemoragia recurenta Tratamentul ocluziilor - ocluzia de obicei este incompleta, permitand o temporizare pana la 2 saptamani Obstructia mecanica fiind confirmata, se practica rezectia primara a segmentului interesat cu colostomie sau anastomoza primara, daca colonul a fost pregatit adecvat 5 